লেওমাডিয়া (প্রাকৃতিক উপগ্রহ)
লেওমাডিয়া (ইংরেজি: Laomedeia, /ˌleɪoʊməˈdiːə/) বা নেপচুন ১২ (ইংরেজি: Neptune XII) হল নেপচুন গ্রহের একতি অগ্রমুখী অনিয়মিত প্রাকৃতিক উপগ্রহ। ২০০২ সালের ১৩ অগস্ট ম্যাথিউ জে. হোলম্যান ও অন্যান্য জ্যোতির্বিজ্ঞানীদের একতি দল এই উপগ্রহটি আবিষ্কার করেন। ২০০৭ সালের ৩ ফেব্রুয়ারি আনুষ্ঠানিকভাবে এটির নামকরণের আগে এটি পরিচিত ছিল এস/২০০২ এন ৩ (ইংরেজি: S/2002 N 3)। লেওমাডিয়া প্রায় ২৩,৫৭১,০০০ কিলোমিটার দূর থেকে নেপচুনকে প্রদক্ষিণ করছে এবং এর ব্যাস প্রায় ৪২ কিলোমিটার (অ্যালবেডোর আনুমানিক পরিমাপ ০.০৪)। গ্রিক পুরাণের ৫০ জন নিরিডের অন্যতম লেওমাডিয়ার নামানুসারে এই উপগ্রহটির নামকরণ করা হয়েছে।